# Санскрит

| Санскрит |
| --- |
| संस्कृतम् *saṃskṛtam* |
| Зборот 'санскрит' (संस्कृतम्) на деванагари. |
| Изговор | sə̃skɹ̩t̪əm |
| Застапен во | Индија |
| Говорници | 14.000  (2001) |
| Јазично семејство | индоевропско
* индоирански
	+ индоариски
		- **санскрит**
 |
| Писмо | нема свое писмо Денес се пишува со деванагари, индиски писма, тајландско писмо и латиница. |
| Статус |
| Службен во |  Индија, Утараканд |
| Јазични кодови |
| ISO 639-1 | sa |
| ISO 639-2 | san |
| ISO 639-3 | san |

**Санскрит** (संस्कृता वाक् *saṃskṛtā vāk*, кратко संस्कृतम् *saṃskṛtam*) — стар индоевропски јазик од индоиранската група јазици кој е класичен јазик на Индискиот Потконтинент. Санскрит е литургиски јазик на хиндуизмот, будизмот, сикизмот, џаинизмот и претставува еден од 23-те службени јазици на Индија.

## Историја

### Потекло и развој

Санскрит припаѓа на семејството на индоевропски јазици. Претставува еден од трите најстари документирани јазици кои се развиле од еден заеднички предок, кој денес се нарекува праиндоевропски јазик:

* Ведски санскрит (ок. 1500–500 п.н.е.).
* Микенски (ок. 1450 п.н.е.) и Старогрчки (ок. 750–400 п.н.е.).
* Хетитски (ок. 1750–1200 п.н.е.).

Други индоевропски јазици кои се далечно поврзани со санскрит се статолатинскиот и класичниот латински јазик (ок. 600 п.н.е.–100 н.е., италски јазици), готскиот (архаичен германски јазик, ок. 350 н.е.), старонордискиот (ок. 200 н.е. и потоа), староавестискиот (ок. крај на 2 милениум н.е.) и младоавестискиот (ок. 900 н.е.). Најблиски сродни јазици на ведскиот санскрит се нуристанските јазици во регионот на Хиндукуш во североисточен Афганистан и северозападните Хималаи, како и изумрените авестиски и староперсиски јазик – и двата од групата на ирански јазици. Санскритот припаѓа на сатемската група на индоевропски јазици.

Научниците од колонијалниот период запознаени со латинскиот и старогрчкиот јазик биле изненадени од сличноста на јазикот санскрит, и во неговиот вокабулар и во граматиката, со класичните јазици во Европа. Во *The Oxford Introduction to Proto-Indo-European and the Proto-Indo-European World*, Мелори и Адамс ја илустрираат сличноста со следниве примери на когнати (во табелата се додадени и староанглиски и старословенски за понатамошна споредба):

|   ПИЕ |   Англиски |   Староанглиски |   Латински |   Грчки |   Старословенски |   **Санскрит** | Поимник |
| --- | --- | --- | --- | --- | --- | --- | --- |
| \*méh₂tēr |   mother |   mōdor |   māter |   mētēr |   мати |   **mātár-** | мајка |
| \*ph₂tḗr |   father |   fæder |   pater |   patēr |   - |   **pitár-** | татко |
| \*bʰréh₂tēr |   brother |   brōþor |   frāter |   phreter |   братръ |   **bhrā́tar-** | брат |
| \*swésōr |   sister |   sweoster |   soror |   eor |   сестра |   **svásar-** | сестра |
| \*suHnús |   son |   sunu |  - |   hyiós |   синь |   **sūnú-** | син |
| \*dʰugh₂tḗr |   daughter |   dohtor |  - |   thugátēr |   дъщи |   **duhitár-** | ќерка |
| \*gʷṓws |   cow |   cū |   bōs |   bous |   говѧдо |   **gáu-** | крава, говедо |
| \*demh₂- |   tame, timber |   tam, timber |   domus |   dom- |   домъ |   **dām-** | куќа, дом |

## Наводи

### Извори

## Поврзано

* Индоариски јазици
* Деванагари
* Индоирански јазици